Greek Legal Document

Category: 211

Content:
25. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 157466/4909 της 8/14 Ιαν. 1976 (ΦΕΚ Β' 11) Περί καθορισμού παραβόλου εξόδων κινήσεως κλπ. μελών Επιτροπών άρθρ. 9 του κωδικοποιημένου Νόμ. 2190/1920 και καθορισμού αποζημιώσεως μελών των εν λόγω Επιτροπών. Έχοντες υπ' όψει: 1.Τας διατάξεις του άρθρ. 9 του κωδικοποιημένου Νόμ. 2190/1920 "περί Ανωνύμων Εταιρειών". 2.Τας διατάξεις του άρθρ. 5 του Νόμ. 3190/1955 "περί Εταιρειών Περιωρισμένης Ευθύνης". 3.Τας διατάξεις του Ν.Δ. 176/69. 4.Την υπ' αριθ. 9939/65 απόφασιν του Υπουργού Εμπορίου "περί καθορισμού παραβόλου οδοιπορικών εξόδων κλπ. μελών Επιτροπών άρθρ. 9 Νόμ. 2190/1920" και 5.Την υπ' αριθ. 78709/69 κοινήν απόφασιν ημών "περί καθορισμού αποζημιώσεως μελών εκτιμητικών Επιτροπών άρθρ. 9 Νόμ. 2190/1920", αποφασίζομεν: Τροποποιούντες τας υπ' αριθ. 9939/1965 και 78709/1969 Υπουργικάς αποφάσεις, καθορίζομεν: α)Το ποσόν το οποίον θα κατατίθεται εις το Δημόσιον Ταμείον δι' οδοιπορικά έξοδα και αποζημίωσιν των μελών της κατά το άρθρ. 9 του κωδικοποιημένου Νόμ. 2190/1920 και το άρθρ. 5 του Νόμ. 3190/1955 Επιτροπής Εκτιμήσεως των εισφερομένων εις Ανωνύμους ή Περιωρισμένης Ευθύνης Εταιρείας, περιουσιακών στοιχείων, εις ποσοστόν 5% 0 επί της αποδιδομένης αξίας των εκτιμωμένων περιουσιακών στοιχείων και πάντως ουχί έλασσσον των δρχ. 4.000 ουδέ ανώτερον των δρχ. 6.500 των επί πλέον οδοιπορικών εξόδων αυτών, εν περιπτώσει απομακρύνσεως εκ της έδρας των, βαρυνόντων τους ενδιαφερομένους και β)την δι' εκάστην εκτίμησιν αποζημίωσιν εκάστου των μελών των μετεχόντων των ως άνω Εκτιμητικών Επιτροπών, Δημοσίων Υπαλλήλων εις δραχ. 1.000. Η παρούσα, ης η ισχύς άρχεται από 1ης Ιαν. 1976, δημοσιευθήτω δια της Εφημερίδος της Κυβερνήσεως. Ήδη ισχύει η 99500/2687/1-16 Οκτ. 1981 (ΦΕΚ Β' 638), (κατωτ. αριθ. 31). Σελ. 30,10(ε) Τεύχος Θ 101-Σελ. 6 12.Α.α.25 Γενικές Διατάξεις περί Ανωνύμων Εταιρειών